S-2893/2022

Mál þetta, sem dómtekið var 7. júní 2023, er höfðað með ákæru, útgefinni af lögreglustjóranum á höfuðborgarsvæðinu 21. júní 2022, á hendur R-kk-þgf J-kk-þgf S-kk-þgf, kt. [...], [...], fyrir umferðarlagabrot með því að hafa, sunnudaginn 1. ágúst 2021, ekið bifreiðinni [...]sviptur ökurétti og óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1200 ng/ml og klónazepam 41 ng/ml) við bifreiðastæði fyrir framan verslunina [...] í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Mál þetta var þingfest 14. september 2022 en þá varð þá útivist af hálfu ákærða þannig að ekki var hægt að ljúka því þar sem skilyrði 161. laga nr. 88/2008 um meðferð sakamála voru ekki uppfyllt. Málinu var frestað þrisvar í viðbót af sömu ástæðu en ekki tókst að færa ákærða fyrir dóminn í samræmi við 162. gr., sbr. c lið 3. mgr. 90. gr. sömu laga. Ákærði var loks handtekinn 7. júní sl. og var þá boðað til þinghalds samdægurs. Við þinghaldið óskaði ákærðiekkieftirað sér væri skipaður verjandi en aðstoðarmaður dómara tók ákvörðunum að skipa ákærða verjanda á grundvelli 3. mgr. 31. gr. sömu laga.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lögleyfa og hæfilegra málsvarnarlauna sér til handa sem greiðist úr ríkissjóði.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 12. september 2022, gekkst ákærði undir greiðslu sektar með lögreglustjórasátt [...]2004 fyrir akstur sviptur ökurétti. Þá gekkst hann undir greiðslu sektar með lögreglustjórasátt [...] 2005 vegna sömu sakargifta. Með viðurlagaákvörðun [...] 2009 gekkst ákærði undir greiðslu sektar meðal annars vegna aksturs undir áhrifum ávana- og fíkniefna. Þá gekkst ákærði undir greiðslu sektar með lögreglustjórasátt [...] 2009 fyrir akstur sviptur ökurétti. Með dómi Héraðsdóms Reykjavíkur [...] 2010 var ákærði dæmdur í 45 daga fangelsi fyrir akstur undir áhrifum áfengis og akstur sviptur ökurétti en hann lauk afplánun refsingar vegna dómsins [...] 2013. Með dómi Héraðsdóms Reykjavíkur [...] 2012 var ákærði dæmdur í 90 daga fangelsi fyrir akstur undir áhrifum áfengis. Þá var ákærði dæmdur í 90 daga fangelsi með dómi Héraðsdóms Reykjavíkur [...] 2017 fyrir akstur undir áhrifum áfengis og akstur sviptur ökurétti. Loks gekkst ákærði undir greiðslu sekta með tveimur lögreglustjórasáttum [...] 2018 fyrir akstur sviptur ökurétti. Að öðru leyti kemur sakaferill ákærða ekki til skoðunar við ákvörðun refsingar.

V ið ákvörðun refsingar nú og með hliðsjón af framlögðu sakavottorði verður við það miðað að ákærði hafi nú í sjöunda skipti gerst sekur um akstur sviptur ökurétti og í fimmta skipti gerst sekur um akstur undir áhrifum ávana- og fíkniefna og/eða undir áhrifum áfengis, innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 8 mánaðafangelsi.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Ákærði greiði 158.975 krónurí sakarkostnað.

Ákærða var skipaður verjandi á grundvelli 3. mgr. 31. gr. laga um meðferð sakamála og þykir rétt að þóknun skipaðs verjanda, A-kk-ef K-kk-ef F-kk-ef lögmanns, greiðist úr ríkissjóði en hún þykir hæfilega ákveðin 120.528 krónur, að meðtöldum virðisaukaskatti.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, R-kk-nf J-kk-nf S-kk-nf, sæti fangelsi í 8 mánuði.

Áréttuð er ævilöng svipting ökuréttar ákærða.

Ákærði greiði 158.975 krónurí sakarkostnað.

Þóknun skipaðs verjanda, A-kk-ef K-kk-ef F-kk-ef lögmanns, 120.528 krónur greiðist úr ríkissjóði.

H-kvk-nf S-kvk-nf B-kvk-nf